Et billede, der indeholder tekst, Font/skrifttype, skærmbillede, Grafik

Automatisk genereret beskrivelsePRESSEMEDDELELSE

September 2024

**DGI Byen overtager padelanlæg og styrker Københavns sportstilbud**

*DGI Byen overtager driften af det populære padelanlæg med udsigt til byens skyline, midt i hjertet af København. Anlægget blev tidligere drevet af Match Padel, og overtagelsen markerer et vigtigt skridt i DGI Byens strategi om at tilbyde flere og bedre idrætsfaciliteter til københavnerne.*

DGI Byen overtager 1. oktober driften og ejerskabet af padelanlægget med udsigt over Vesterbro ved det nye kunstgræsbaneanlæg på Ingerslevgade.Det gør DGI Byen i stand til at udvide sine sports- og sundhedstilbud yderligere. Denne overtagelse er en vigtig del af DGI Byens langsigtede strategi om at styrke sin rolle som en central sundheds- og bevægelsesaktør i Københavns sportsscene og levere moderne, tilgængelige sportsfaciliteter for københavnerne.

Banerne blev etableret i DGI Byen i samarbejde med Match Padel og blev indviet for tre år siden for at imødekomme den stigende efterspørgsel efter den populære sportsgren. På det tidspunkt var der behov for flere padelbaner, da mulighederne i byen var begrænsede, og mange spillere måtte søge uden for byen for at finde en bane. Det bekræfter bestyrelsesformand for Match Padel, Dorte Kjær:

*”Vi har været glade for samarbejdet med DGI Byen omkring at skabe en helt unik padellokation midt i København. Der er blevet spillet meget padel gennem de seneste tre år, og interessen for padel er ikke blevet mindre. Der er fortsat stor efterspørgsel på padelbaner i København.”*

**Har fået fat i københavnerne**

Som Match Padel bekræfter, har padel, der er en dynamisk blanding af tennis og squash, fået alvorlig fat i københavnerne. Det er en sport, hvor alle kan deltage, og som tilbyder en sjov og tilgængelig måde at dyrke motion på som et alternativ til for eksempel tennis og badminton. I 2022 havde sporten over 17.000 medlemmer, hvilket var en fordobling i forhold til året før (kilde: Dansk tennis forbund: <https://tennis.dk/medlemstallene-i-padel-fordoblet-igen/>).

*"Padel har vundet stor tilslutning og er blevet til en folkelig sport, som appellerer til alle aldersgrupper. Vores mål er at integrere padel i vores eksisterende tilbud, og gøre sporten tilgængelig for endnu flere mennesker," fortæller Michael Stensbøl, CEO for DGI Byen. "Vi er glade for at kunne tilbyde københavnerne denne fantastiske sport i hjertet af byen og ser frem til at udvikle endnu flere aktiviteter og tilbud omkring padel – ligesom vi vil fortsætte med at arrangere events og træninger med fokus på fællesskab," afslutter Michael Stensbøl.*

Der er fortsat nem adgang til at booke padelbaner direkte på DGI Byens hjemmeside.

**For yderligere information om overtagelsen og DGI Byens udvidede tilbud, kontakt:**

Line Højgaard Jensen, Brand & Market Manager, DGI Byen  
Mobil: +45 27 26 50 31

E-mail: [lhj@dgibyen.dk](mailto:lhj@dgibyen.dk)

**Om DGI Byen**

*Vi forbedrer sundheden og livskvaliteten for københavnerne. I DGI Byen tror på aktive fællesskaber og et nærværende værtskab. Vi skaber rum, hvor mennesker bevæger hinanden - det kan være på boldbanen og i bassinerne men også i møderummet og foran koncertscenen. Vi udvikler bevægende oplevelser og aktiverer vores gæster i sociale fællesskaber, der skaber fysisk og mental energi.*

*DGI Byen er et sted, hvor mangfoldigheden er stor, og mennesker mødes. Vi er omdrejningspunktet for bevægelse og er en dynamisk virksomhed med tilbud inden for møder & konferencer, fester, kultur & oplevelser, vand & sport samt hotel & turisme. Alt sammen – en del af DGI Byen.*

*DGI Byen tager årligt imod over en million københavnere og turister. Placeret i det absolutte centrum af København som nabo til Hovedbanegården, består DGI Byen bl.a. af Øksnehallen, Vandkulturhuset, CPH Hotel og det femstjernede CPH Conference.* [*www.dgibyen.dk*](http://www.dgibyen.dk)*.*